3

|  |  |
| --- | --- |
|  | **บันทึกข้อความ** |

**ส่วนราชการ**  กสธ. (กง.สส.) โทร. ๐-๒๒๔๑-๗๒๒๕

**ที่** มท ๐๘๑๙.๒/ว **วันที่**  สิงหาคม ๒๕๖๓

**เรื่อง**  การประชุมซักซ้อมความเข้าใจเกี่ยวกับการดำเนินงานตาม “โครงการอาสาสมัครบริบาลท้องถิ่น  
 เพื่อดูแล ผู้สูงอายุที่มีภาวะพึ่งพิง” ด้วยระบบทางไกลผ่านเครือข่ายอินเทอร์เน็ต (Web Conference)

เรียน ท้องถิ่นจังหวัด ทุกจังหวัด

ตามหนังสือกระทรวงมหาดไทย ด่วนที่สุด ที่ มท 0819.2/ว 4253 ลงวันที่ 21 กรกฎาคม 2563 ได้แจ้งแนวทางการขับเคลื่อนโครงการอาสาสมัครบริบาลท้องถิ่น เพื่อดูแลผู้สูงอายุที่มีภาวะพึ่งพิง ภายใต้แผนงาน/โครงการที่มีวัตถุประสงค์เพื่อฟื้นฟูเศรษฐกิจและสังคม ตามบัญชีท้ายพระราชกฤษฎีกาให้อำนาจกระทรวงการคลัง  
กู้เงินเพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากสถานการณ์การระบาด  
ของโรคติดเชื้อไวรัสโคโรนา 2019 พ.ศ. 2563 โดยขอให้จังหวัดจัดทำแผนการฝึกอบรมฯ และดำเนินการตามแนวทางโครงการอาสาสมัครบริบาลท้องถิ่น เพื่อดูแลผู้สูงอายุที่มีภาวะพึ่งพิง และแจ้งซักซ้อมทำความเข้าใจ ให้องค์กรปกครองส่วนท้องถิ่นดำเนินการตามแนวทางดังกล่าวด้วย รายละเอียดตามหนังสือที่อ้างถึง นั้น

กรมส่งเสริมการปกครองท้องถิ่นพิจารณาแล้ว เพื่อให้การฝึกอบรมตามโครงการดังกล่าวเป็นไปด้วยความเรียบร้อยและบรรลุวัตถุประสงค์ จึงกำหนดจัดการประชุมเพื่อซักซ้อมความเข้าใจเกี่ยวกับ  
การดำเนินงานตาม “โครงการอาสาสมัครบริบาลท้องถิ่นเพื่อดูแลผู้สูงอายุที่มีภาวะพึ่งพิง” ด้วยระบบทางไกล  
ผ่านเครือข่ายอินเทอร์เน็ต (Web Conference) ในวันพุธที่ 2 กันยายน ๒๕๖๓ เวลา 09.30 – 14.00 น.   
ณ ห้องประชุม 5501 อาคาร 5 ชั้น 5 กรมส่งเสริมการปกครองท้องถิ่น ไปยังห้องประชุมของสำนักงานส่งเสริมการปกครองท้องถิ่นจังหวัด หรือตามที่สำนักงานส่งเสริมการปกครองท้องถิ่นจังหวัดกำหนด  
จึงขอให้ท้องถิ่นจังหวัด ผู้อำนวยการกลุ่มงานส่งเสริมและพัฒนาท้องถิ่น หัวหน้ากลุ่มงานการเงินบัญชีและ  
การตรวจสอบ หรือผู้แทน และเจ้าหน้าที่ที่เกี่ยวข้อง ในสังกัดสำนักงานส่งเสริมการปกคอรงท้องถิ่นจังหวัด   
เข้าร่วมการประชุมตามวัน เวลา และสถานที่ดังกล่าว สำหรับวาระการประชุมปรากฏตามเอกสารที่ส่งมาพร้อมนี้

จึงเรียนมาเพื่อพิจารณาดำเนินการ

อธิบดีกรมส่งเสริมการปกครองท้องถิ่น

ร.อสถ.........................................

ผอ.กสธ......................................  
หน.กง.สส..................................

จนท...........................................